cyanic-selkie/wikianc huggingface dataset:
ডাকিনীর চর
ডাকিনীর চর (জাদুকরী দ্বীপ) নামে মিত্রের গল্প অবলম্বনে নির্মিত প্রেমেন্দ্র মিত্র পরিচালিত ও প্রযোজনা করছে বাংলা হরর থ্রিলার চলচ্চিত্র ।  এই ছবিটি ১৯৫৫ সালে চিত্রানী ফিল্মসের ব্যানারে প্রকাশিত হয়েছিল. ।
এবেল ২০২৯
এবেল ২০২৯ বা এ২০২৯ (Abell 2029 or A2029) একটি বড় ছায়াপথ এর ক্লাস্টার যা কন্যা তারামণ্ডল থেকে ৩১৫ মেগাপারসেক (১.০২৭ বিলিয়ন আলোকবর্ষ ) দূরে অবস্থিত। এ২০২৯ এর বৃহত কেন্দ্রীয় গ্যালাক্সি আইসি ১১০১ এর কারণে এটি একটি বাউটজ– মরগান শ্রেণির স্তবক। এবেল ২০২৯ এর ব্যাস ৫.৮-৮ মিলিয়ন আলোকবর্ষ। এই ধরনের ছায়াপথকে সিডি-টাইপের সবচেয়ে উজ্জ্বল স্তবক গ্যালাক্সি বলা হয় এবং হয়তো কাছাকাছি ছায়াপথগুলিকে টেনে একত্রীত করে এটি আকারে বড় হয়েছে। এটি সুস্থিত অবস্থায় থাকলেও, এটি একটি বৃহৎ সুপারক্লাস্টারের কেন্দ্রীয় সদস্য যার মধ্যে মিথস্ক্রিয়ার স্পষ্ট লক্ষণ দেখা যায়।
এপিক ব্রাউজার
ইতিহাস
আগস্ট ২৯, ২০১৩ সালে এপিক মুক্তি পাহ। এটি ভারতীয় ব্যবহারকারীদের জন্যে বিশেষায়িত ব্রাউজার। ব্রাউজারটিতে সোশ্যাল নেটওয়ার্কিং, চ্যাট ক্লায়েন্ট ও ইমেইল সুবিধা অংশভূক্ত ছিলো।
বৈশিষ্ট্য
এপিকের ডিফল্ট কনফিগারেশনে ব্রাউজার থেকে প্রস্থানের পরপরই সেশন ডাটা (যেমন কুকি, হিস্ট্রি এবং ক্যাশে) মুছে যায়। ব্রাউজারটিতে প্রোক্সি সেবা রয়েছে, ব্যবহারকারী ইচ্ছায় যা সক্রিয় করা যায় এবং সার্চ ইঞ্জিন ব্যবহারের সময় তা স্বয়ংক্রিয় ভাবে চালু হয়ে যায়। অন্যান্য সুবিধার মধ্যে রয়েছে, এসএসএল সংযোগকে অগ্রাধিয়াএ দেয়া এবং ডু নট ট্র‍্যাক হেডার পাঠানো, যা আরও উন্নত প্রাইভেসি নিশ্চিত করে।
জহর রায়
জহর রায় (১৯ সেপ্টেম্বর ১৯১৯ - ১ আগস্ট ১৯৭৮) একজন ভারতীয় অভিনেতা। তবে তিনি বাংলা চলচ্চিত্রের কৌতুক-অভিনেতা হিসাবে বেশি পরিচিত। ভানু বন্দ্যোপাধ্যায় সাথে তার কৌতুক অভিনয় বাংলা ছবিতে ভানু-জহর কমেডি যুগের সূচনা করেছিলো।
রায় বরিশালের (বর্তমান বাংলাদেশের) মহিলারায় একটি বাঙালি বৈদ্য পরিবার জন্মগ্রহণ করেছেন। রায় অভিনেতা হলে অনেক ফ্যান ফলো করেছিলো তাকে। সবাই তাকে ধন্যবাদ দিলো তার রোলি পলি বিল্ডের অভিনয়ের জন্য, তিনি সিনেমাতে সিরিয়াস কমেডি যুক্ত করেন এমন পরিচালকদের প্রায়শই পছন্দ ছিল। রায়ের প্রথম প্রধান চলচ্চিত্রের ভূমিকাগুলি অর্ধেন্দু মুখার্জি পরিচালিত 'পূর্বরাগ' এবং বিমল রায় পরিচালিত অঞ্জনগড় (১৯৪৮) এ ছিলেন । তার অগণিত পারফরম্যান্সের মধ্যে ‘ধন্যি মেয়ে’, 'ছদ্মবেশী' এবং ‘ভানু গোয়েন্দা জহর এ্যাসিস্ট্যান্ট’ সত্যজিৎ রায়ের পরিচালনায় বেশ কয়েকটি ছবিতে অভিনয় করেছিলেন তিনি। যদিও একটি ছোট্ট ভূমিকা, রায় পরশ পাথরে তুলসী চক্রবর্তী পুরুষ কর্মচারীর চরিত্রে অভিনয় করেছিলেন। ‘গুপী গাইন বাঘা বাইন’-এ সেখানে এক নির্লিপ্ত ভূমিকা ছিল যেখানে তিনি একজন নির্দোষ ও শান্তি-প্রেমী রাজার কুটিল যুদ্ধ-প্রেরণা মন্ত্রীর ভূমিকায় অভিনয় করেছিলেন। তিনি 'ছদ্মবেশী' তে 'ছো ছো ছো ক্যা শরম কি বাত' গানটিও পরিবেশন করেছিলেন। তার কেরিয়ারের শেষে, যখন তিনি অসুস্থ ছিলেন, তখন তিনি ঋত্বিক ঘটকের আত্মজীবনীমূলক চলচ্চিত্র মুক্তি তক্কো আর গাপ্পোতে একটি ক্যামিও করেছিলেন
উলেখ্যযোগ্য চলচ্চিত্র
বাঘিনী
চৌরঙ্গী
এই ঝড় সেই ঝড় নয়
জটরগোহ
থানা থেকে আসছি
প্রকাশনা
থাম্ব|মুদ্রক কাজ করছে, পনেরো শতকের প্রথমদিকে গুটেনবার্গ লেটারপ্রেস (খোদন তারিখ অজানা)। প্রকাশনা হল সাহিত্য, সংগীত, অথবা তথ্য প্রচার—সাধারণ মানুষের কাছে তথ্য হাজির করার কার্যকরতা। কিছু ক্ষেত্রে, লেখকরা তাদের নিজেদের প্রকাশক হতে পারে, অর্থাৎ বিষয়ের সৃষ্টিকর্তা এবং উন্নয়নকারীরা বিষয়বস্তুর মাধ্যম পর্যন্ত সরবরাহ ও প্রদর্শন করে। তাছাড়া, প্রকাশক শব্দটা এক ব্যক্তিকে বোঝায় যিনি একটা প্রকাশন সংস্থা অথবা একটা মুদ্রণ পরিচালনা করেন; অথবা একজন ব্যক্তি যিনি একটা পত্রিকার মালিক/প্রধান ।
ঐতিহ্যগতভাবে, পরিভাষাটা ছাপানো কাজ, যেমন বই বই ব্যবসা এবং সংবাদপত্র নির্দেশ করে। ডিজিটাল তথ্য পদ্ধতি এবং অন্তর্জাল উদ্ভাবনের সঙ্গে সঙ্গে, ইলেক্ট্রনিক উৎসযোগে প্রকাশনা সম্প্রসারণের সম্ভাবনা বেড়েছে, যেমন বইয়ের ইলেক্ট্রনিক সংস্করণ এবং সাময়িকপত্রাদি, এছাড়াও মাইক্রোপাব্লিশিং, ওয়েবসাইটস, ব্লগস, ভিডিয়ো গেম পাব্লিশার্স, এবং সমজাতীয় বিষয়।
প্রকাশনার উন্নয়ন নিম্নলিখিত পর্যায়সমূহের সঙ্গে সম্পর্কযুক্ত : অর্জন, পাণ্ডুলিপি সম্পাদনা, উৎপাদন, মুদ্রণ (এবং এর ইলেক্ট্রনিক সমতুল্যসমূহ), এবং বিপণন এবং বিতরণ।
প্রকাশনা একটা আইনি ধারণা হিসেবেও গুরুত্বপূর্ণ: দু-ধরনের বই প্রকাশক আছে:
ইতিহাস
গোড়ার যুগে ছাপা বই, ইউরোপে যেটা ১৫০১ খ্রিষ্টাব্দের আগে একক শিট এবং ছবি তৈরি হোত, তাকে বলা হোত ইনকিউনেবলস অথবা ইনকিউনেবুলা। "একজন মানুষ ১৪৫৩ খ্রিস্টাব্দে জন্মেছে, যেটা হচ্ছে কনস্তান্তিনোপলের পতনের বছর, তার জীবৎকালের পঞ্চাশতম বছর থেকে পিছন ফিরে তাকাতে পারে, যেখানে প্রায় আশি লক্ষ বই ছাপা হয়েছে, খুব সম্ভবত ৩৩০ খ্রিস্টাব্দে কনস্তান্তাইনের তাঁর শহর নির্মাণের বছর থেকে সকল ইউরোপের কেরানিদের হাতে লেখা বইয়ের চেয়ে বেশি।"
ঐতিহাসিকভাবে, প্রকাশনা প্রকাশকদের দ্বারা পরিচালিত হোত, কম্পিউটার আমাদের ইলেক্ট্রনিক প্রকাশনায় অন্তর্ভুক্ত হওয়ার আগে পর্যন্ত নিজ-প্রকাশনা ইতিহাসের সঙ্গে ধীর গতিতে চলত, যে মুহূর্ত থেকে বিশ্বে / অন্তর্জাল ছড়িয়েছে এ পর্যন্ত এটা হল গতিশীল সর্বব্যাপী।  ১৯৮৯ খ্রিষ্টাব্দে ওয়ার্ল্ড ওয়াইড ওয়েব প্রতিষ্ঠা হওয়ার পর অতি দ্রুত গতিতে ওয়েবসাইট প্রকাশনার জগতে একটা প্রভাবশালী মাধ্যম হিসেবে আবির্ভূত হয়; অন্তর্জাল বা ইন্টারনেট ব্যবহার করে প্রায় প্রত্যেকেই ওয়েবসাইট বানাতে পারে। এর পরই উইকিপিডিয়ার ইতিহাস শুরু হয়, তার পরপরই আসে ব্লগিংয়ের ইতিহাস। ব্যবসায়িক ছাপার কাজও দ্রুতগতিতে এগোতে থাকে, পূর্ববর্তী সময়ের ছাপার ধরনগুলো উন্নত হয়ে ক্রমশ অনলাইন পদ্ধতিতে রূপান্তরিত হতে থাকে, ছড়িয়ে যেতে আরম্ভ করে অনলাইন বই, অনলাইন সংবাদপত্র, এবং অনলাইন পত্রপত্রিকা।
সূচনার সময় থেকেই ওয়ার্ল্ড ওয়াইড ওয়েব একদিকে ব্যবসায়িক এবং নিজ-প্রকাশনাকে কারিগরিগত সমকেন্দ্রাভিমুখিতার সুযোগ-সুবিধে দিয়েছে, একই সঙ্গে সমকেন্দ্রাভিমুখি করেছে প্রকাশনা এবং তৈরি করেছে অনলাইন উৎপাদন ব্যবস্থা; মাল্টিমিডিয়া বিষয়ের উন্নয়নের মাধ্যমে এটা সম্ভব হয়েছে।
প্রকাশনার পদ্ধতি
বই এবং পত্রপত্রিকাদি প্রকাশকরা অনেকটা সময় কাটিয়ে দেয় পাণ্ডুলিপি কেনা ও কর্মকাণ্ডে; অন্যদিকে সংবাদপত্র প্রকাশকরা সচরাচর তাদের ভাড়া করা কর্মী দিয়ে পাণ্ডুলিপি প্রস্তুত করে, যদিও তারা ফ্রিল্যান্স সাংবাদিক নিয়োগ করে, যাদের |অস্থায়ী স্বাধীন সাংবাদিক বলা হয়। একটা ছোটো ছাপাখানায়, এটা সম্ভব যে নির্দিষ্ট জিনিসপত্র দিয়ে সব কাজ করে টিকে থাকা। কিন্তু যখন কাজের পরিমণ্ডল বাড়ে, তখন প্রকাশন সংস্থার বাইরে থেকে লেখক চৌহদ্দির দরকার পড়তে পারে।
সারা পৃথিবীতে অনেক বই প্রকাশক কড়াকড়িভাবে "অযাচিত উপস্থাপন নয়" নীতি নিয়ে চলে এবং শুধুমাত্র সাহিত্যিক এজেন্টের মাধ্যমে যেকোনো উপস্থাপন গ্রহণ করে। এই নীতি লেখকদের যাচাই এবং উন্নতিবিধানের ঝামেলা প্রকাশকের বাইরে সাহিত্যিক এজেন্টদের ওপর বর্তায়। এই সব প্রকাশক অযাচিত পাণ্ডুলিপিগুলো ফেলে দেয়, অথবা অনেক সময় লেখক আগে ডাক খরচ দিলে সেটা ফেরত দিয়ে দেয়।
সাহিত্যিসেবী এজেন্ট সম্ভবত প্রতিষ্ঠিত লেখকদের প্রতিনিধিত্ব করে তাদের কাজকর্ম প্রকাশকদের সামনে বিপণন এবং চুক্তির জন্যে আলাপআলোচনা করে। সাহিত্যিক এজেন্টরা লেখন আয়ের একটা অংশ (১০ থেকে ১৫ শতাংশের মধ্যে তফাৎ পড়ে) তাদের কাজের জন্যে পেয়ে থাকে।
কিছু লেখক প্রকাশনার একটা গুণমান-বহির্ভূত রাস্তা অনুসরণ করে। উদাহরণস্বরূপ, এই বিষয়ে সেই ব্লগাররা অন্তর্ভুক্ত, যাদের নিজেদের ওয়েবসাইটের ওপর ভিত্তি করে বানানো বইয়ের এক বিরাট সংখ্যক পাঠককূলের সঙ্গ যোগাযোগ আছে; বইগুলো অন্তর্জাল নামসমূহ ভিত্তিক।  তাৎক্ষণিক 'সেলিব্রিটিজ' যেমন হল জো দ্য প্লাম্বার, অবসৃত ক্রীড়া ব্যক্তিত্ব এবং সাধারণভাবে যেকোনো ব্যক্তি একজন প্রকাশক অনুভব করে যে একটা বিপণনযোগ্য বই বানাতে পারবে। এই বইগুলো প্রায়ই কাল্পনিক লেখক পরিষেবার নামে কাজ করে।
একটা উপস্থাপনাকে প্রকাশনায় পরিণত হতে হলে, বিষয়টাকে অবশ্যই একজন সম্পাদক অথবা একজন প্রকাশক দ্বারা সেরা বিবেচিত হতে হবে যিনি অন্য সহকর্মীদের প্রভাবিত করে একটা নির্দিষ্ট শিরোনামের প্রকাশন সম্ভব করতে পারেন। একজন সম্পাদক যিনি উদ্ভাবন করেন অথবা একটা বইকে সেরা বাছাই করেন, যেটা পরবর্তীতে একটা শ্রেষ্ঠ-বিক্রির শিরোপা পায় সম্ভাব্যভাবে তাদের সাফল্যের সঙ্গে সুনাম বৃদ্ধি করে।
গ্রহণযোগ্যতা ও আলাপ-আলোচনা
যখন (যদি) একটা কাজ গ্রহণ করা হয়, ভারপ্রাপ্ত সম্পাদকরা বৌদ্ধিক সম্পত্তির অধিকার কিনে নেওয়ার এবং রয়্যালটির হারে সম্মত হয়ে আলাপ-আলোচনা করে।
ঐতিহ্যগত বিষয়বস্তুসমূহ ছাপার লেখকগণ বৈশিষ্ট্যমূলকভাবে বিশেষ ধরনের আঞ্চলিক বৌদ্ধিক সম্পত্তির অধিকার বিক্রয় করে, যেটা দেশগুলোর তালিকার সঙ্গে মিলে যায় যেখানে বিতরণ প্রস্তাবিত হয় (উদাহরণস্বরূপ, যেখানে আইনের বাধ্যতামূলক পদ্ধতির অধীনে গ্রন্থস্বত্ব সুরক্ষিত)। বইয়ের ক্ষেত্রে, প্রকাশক এবং লেখককে অভিপ্রেত প্রকাশনার আকারগুলোয় অবশ্যই সহমতও হতে হবে সুলভ সংস্করণ (মাস-মার্কেট পেপারব্যাক), 'ব্যবসা' পেপারব্যাক এবং শোভন সংস্করণ বা হার্ডব্যাক এগুলো অতি সাধারণ বাছাই।
যদি ইলেক্ট্রনিক আকারের ব্যবহার হয়ে থাকে তবে অবস্থা বেশ খানিকটা জটিলতর হয়। যেখানে বিতরণ কাজ সিডি-রম অথবা অন্যান্য বস্তুর মাধ্যম দিয়ে হয়, কাগজের আকার থেকে আলাদা পদ্ধতিতে এই ধরনের প্রয়োগের কারণ নেই, এবং জাতীয় গ্রন্থস্বত্ব হল একটা গ্রহণযোগ্য অভিগমন। কিন্তু ইন্টারনেট ডাউনলোড সম্ভবপর বাস্তব বিতরণ আটকানোর যোগ্যতা ছাড়া, জাতীয় সীমার মধ্যে আইনগত সমস্যাসমূহ আসে যেটা সমাধান করা হয় জাতীয় অধিকারের চেয়ে বাস্তবিকই ভাষা অথবা অনুবাদ বিক্রয় করে। এইভাবে, সারা ইউরোপিয়ান ইউনিয়ন জুড়ে ইন্টারনেটে প্রবেশ সার্বিকভাবে খোলা, কারণটা হল ওখানকার আইনসমূহ জাতীয়তার ওপর ভিত্তি করে বৈষম্যের বিরুদ্ধে নিষেধাজ্ঞা জারি, কিন্তু প্রকাশনার ক্ষেত্রে সত্যটা হল, ধরো, ফ্রান্স বাজারের লক্ষ্যমাত্রা রাখে তাদের মধ্যে যারা ফরাসি ভাষা পড়তে পারে।
প্রকাশনার সম্ভাবনা এবং আকারের ব্যাপারে একমত হওয়ার পর, পক্ষদ্বয় একটা সমঝোতাপত্রের বইতে অবশ্যই রয়্যালটি হার নিয়ে একমত্যে আসবে, লেখককে স্থূল খুচরো দামের শতাংশের ভিত্তিতে যা হয় তার মূল্য মেটানো হবে, এবং সেটা  অগ্রিম দাম মেটানো। প্রকাশক অবশ্যই বিক্রির সম্ভাবনা খতিয়ে হিসেব কষে প্রত্যেক বাজারের এবং উৎপাদন ব্যয়ের পরিবর্তে প্রকল্পিত ভারসাম্য দেখবে। সুপারিশকৃত খুচরো দামের ওপর ১০ থেকে ১২ শতাংশের মধ্যে রয়্যালটি সাধারণভাবে ধরা হয়। একটা অাগাম দাম মেটানো প্রথম মুদ্রণ সংখ্যার মোট রয়্যালটির সাধারণত এক-তৃতীয়াংশ হয়। উদাহরণস্বরূপ, যদি একটা বই ৫০০০ কপি ছাপা হয় এবং $ ১৪.৯৫ মূল্যে বিক্রি হয় এবং লেখক যদি ১০ শতাংশ রয়্যালটি পায়, সব বই বিক্রি হয় গেলে লেখকের মোট পাওনা হবে $ ৭৪৭৫ (১০% x $ ১৪.৯৫ x ৫০০০)। অগ্রিমগুলো ভীষণভাবে বই অনুযায়ী তফাৎ হয়, প্রতিষ্ঠিত লেখকরা বড়োসড়ো অগ্রিম দাবি করে।
উৎপাদন-পূর্ব পরিস্থিতিসমূহ
যদিও বৈশিষ্ট্যপূর্ণ পরিস্থিতিতে তালিকাভুক্ত, এগুলোর অংশগুলো আনুষঙ্গিকভাবে ঘটে। যখন পাঠ্যাংশের সম্পাদনা এগিয়ে চলেছে, তখন প্রচ্ছদের নকশা এবং প্রাথমিক বিন্যাস সামনে আসে, এবং বইয়ের বিক্রয় ও বিপণন শুরু হয়।
সম্পাদকীয় পর্যায়
একটা কাজ প্রকাশ করার এক সিদ্ধান্ত নেওয়া হয়, এবং কারিগরি আইনগত বিষয়গুলো সমাধান করা হয়, লেখক পুনর্লিখন অথবা সামান্য পরিবর্তন করে তার কাজটার গুণমান বাড়ানোর জন্যে বলতে পারেন এবং সম্পাদক-কর্মী কাজটা সম্পাদনা করে দেন। প্রকাশকরা সম্ভবত 'একটা ঘরানা' মেনে চলেন, এবং সম্পাদক-কর্মী কপি-সম্পাদনা করবেন যাতে সেটা ঘরানার সঙ্গে সামঞ্জস্যপূর্ণ হয় এবং প্রত্যেক বাজারের ব্যাকরণগত চাহিদা মেটায়। সম্পাদকরা প্রায়ই অভিনব শিরোনাম এবং অধ্যায়নাম পছন্দ করেন। সম্পাদনাও কখনো কখনো সম্ভাব্য কাঠামোগত পরিবর্তনে সামিল হয় এবং অধিক তথ্যের জন্যে অনুরোধ করে। কিছু প্রকাশক  তথ্য পরীক্ষক রাখে, বিশেষত কল্পবিজ্ঞান ছাড়া অন্য বইয়ের ক্ষেত্রে।
নকশা পর্যায়
যখন একটা ফাইনাল টেক্সট সহমতে আসে, পরবর্তী ধাপ হল নকশা। এটা সম্ভবত আর্ট ওয়ার্ক সমন্বিত, কর্মপ্রযুক্ত অথবা কাজের বিন্যাস স্বীকৃতি পায়। প্রকাশনা জগতে 'আর্ট' শব্দটা ফটোগ্রাফগুলি নির্দেশ করে। কাজের প্রয়োজন অনুযায়ী কতগুলো ফটোগ্রাফ লাগবে সেটা নির্ভর করে, ফটোগ্রাফগুলো  ফটো লাইব্রেরি থেকে লাইসেন্স করাতে হয়। যেসব কাজ বিশেষ করে চিত্রাদিতে শোভিত, প্রকাশক যথাসম্ভব একজন ছবি গবেষকের সঙ্গে চুক্তিবদ্ধ হয় এটা দেখার জন্যে যে, কাজে লাগার ফটোগ্রাফগুলোর লাইসেন্স করাতে হবে।  ছাপা কাজের জন্যে নকশা পদ্ধতি প্রস্তুত হতে থাকে,  টাইপসেটিং ধরনের পদ্ধতিগুলোর মাধ্যমে, ডাস্ট জ্যাকেট সংযোজন, কাগজের গুণমান নির্ধারণ, বাঁধাই পদ্ধতি এবং আবরণ তৈরি।
কী ধরনের বই তৈরি হচ্ছে তার ওপর নির্ভর করে নকশার পরিমাণ কতটা হবে। প্রামাণ্য কল্পবিজ্ঞান বইয়ের জন্যে, নকশা হয় সাধারণভাবে বর্ণাক্ষর এবং প্রচ্ছদ নকশার বিশিষ্টতায়। বইগুলোর মধ্যে সাজানো-গোছানো অথবা ছবিগুলো, কীভাবে বইয়ের অধ্যায়ের শুরু এবং শেষ হবে, পাতাগুলোর বিন্যাস হবে, রং, বর্ণাক্ষর, প্রচ্ছদের দৃশ্যমানতা এবং আনুষঙ্গিক জিনিসপত্র, যেমন পোস্টার, ক্যাটালগের ছবি, এবং বিক্রয় বস্তুসমূহ এই সব ব্যাপারেই নকশা একটা বেশ বড়ো ধরনের ভূমিকা নেয়। অ-কল্পবিজ্ঞান হিসেবে সাজানো শিরোনামগুলো আরো বেশি করে নিবিড় নকশা-নির্ভর বই হয়, যেখানে দরকার হয়ে পড়ে অত্যাবশ্যকীয় ছবি এবং সাজগোজের ধরন, ক্যাপশন, বর্ণক্ষর এবং গভীরভাবে পাঠকের অভিজ্ঞতার বিবেচনা এবং সম্পৃক্ততা।
টাইপসেটিং, পাতার বিন্যস, নেগেটিভ অথবা পজিটিভ প্রস্তুত, নেগেটিভ কিংবা পজিটিভ প্লেট, এবং বোর্ড বাঁধাইয়ের জন্যে, কিংবদন্তি পিতলের স্পাইনের প্রস্তুতি, এবং ইমপ্রিন্টের কাজকর্ম সবই এখন কম্পিউটারচালিত। বিশ শতকের প্রায় শেষ বিশ বছর কম্পিউটারচালিত ছাপাখানার বিবর্তন হয়েছিল। যদি কাজটা ইলেক্ট্রনিক পদ্ধতিতে বিতরণ করতে হয়, পড়বার জন্যে যে হার্ডওয়্যার ব্যবহৃত হয় চূড়ান্ত ফাইলগুলো সেই অপারেটিং সিস্টেমের লক্ষ্যমাত্রায় নির্দিষ্ট আকারে সংরক্ষিত হয়। এগুলোর সঙ্গে থাকে পিডিএফ ফাইলসমূহ।
বিক্রি এবং বিপণন পর্যায়
বিক্রি এবং বিপণন পর্যায় নিবিড়ভাবে সম্পাদকীয় কার্যকলাপের সঙ্গে একসূত্রে বাঁধা। যেই প্রথম প্রচ্ছদ প্রস্তুত হয়ে যায়, অথবা অধ্যায়গুলো সম্পাদিত হয়, 'বেচুবাবু'রা (সেলস পিপল) সম্ভবত বইটা সম্পর্কে  আগাম আগ্রহ তৈরি করার জন্যে তাদের খদ্দেরদের সঙ্গে কথা শুরু করে। প্রকাশন সংস্থাগুলো প্রায়শই আগাম তথপূর্ণ শিট বানায় যেটা সম্ভবত খদ্দের এবং সাগরপারের প্রকাশদের কাছে পাঠায় সম্ভাব্য বিক্রি মাপার জন্যে। আগাম আগ্রহ মেপে নেওয়ার পর, এই তথ্য সম্পাদনা পদ্ধতির মাধ্যমে ফিরতি প্রদান করে এবং বইয়ের আকার বানানো এবং বিক্রির কৌশল কাজে লাগানো সম্ভবপর হয়। উদাহরণ হিসেবে, যদি বিদেশি প্রকাশকদের আগ্রহ বেশি থাকে, তাহলে প্রকাশকরা যৌথ প্রকাশনায় চুক্তিবদ্ধ হয়, যখন তারা বেশি সংখ্যায় বই ছাপার খরচপাতি নিজেদের মধ্যে ভাগাভাগি করে নেয়, যেখানে বই তৈরির ইউনিট প্রতি ব্যয় কমানো হয়। অন্যভাবে বলতে গেলে, যদি প্রাথমিক ফিরতি প্রদান মজবুত না-হয়, বইয়ের মুদ্রণ সংখ্যা সম্ভবত কমিয়ে দেওয়া হয়, বিপণনের খরচা কমানো হয় অথবা, অনেক ক্ষেত্রে সর্বসাকুল্যে বইটার প্রকাশনা বন্ধই করে দেওয়া হয়।
ছাপা
সম্পাদনা এবং নকশা কাজ শেষ হয়ে গেলে, ছাপার ব্যাপারটা শুরু হয়ে যায়। প্রথম পদক্ষেপের মধ্যে আছে প্রি-প্রেস প্রুফ, যেটা মুদ্রক চূড়ান্তভাবে দেখে পরীক্ষা করে মিলিয়ে ফেরত দেওয়ার জন্যে প্রকাশকের কাছে পাঠায়। এই প্রুফটা সূক্ষ্মভাবে বইটা একবার ছাপা হলে কেমন দেখাবে সেটারই প্রতিরূপ এবং প্রকাশকের পক্ষে এটা দেখে কোনো ভুল থাকলে সগুলো সংশোধন করে দেওয়ার চূড়ান্ত সুযোগ থাকে। কিছু কিছু ছাপাই কোম্পানি ছাপানো প্রুফের বদলে অধিক মাত্রায় ইলেক্ট্রনিক প্রুফ ব্যবহার করে। একবার প্রকাশক যখন প্রুফগুলো অনুমোদন করে দেয়, তখন ছাপা--বাস্তবিক ছাপা কাজের উৎপাদন—আরম্ভ হয়।
একটা নতুন ছাপার পদ্ধতি চালু করা হয়েছে যাকে বলে প্রিন্টিং অন ডিম্যান্ড (পিওডি)। বইটা সাধারণভাবে লেখা, সম্পাদনা করা, এবং নকশা করা হয়ে থাকে, কিন্তু যতক্ষণ না প্রকাশক একজন খদ্দেরের তরফ একটা অর্ডার পাচ্ছে ততক্ষণ এটা ছাপা হয়না। এই প্রণালী গুদামজাত করার খরচ কমানো নিশ্চিত করে এবং খুব সম্ভবত বিক্রি হওয়ার সম্ভাবনা থেকেও বেশি বই ছাপার ঝামেলা কমায়।
বাঁধাই
বইয়ের ক্ষেত্রে, বাঁধাই অনুসরণ করা হয় ছাপার পদ্ধতির ওপর ভিত্তি করে। এটা ছাপা শিটের ভাঁজাই করার কাজে জড়িত, "সেগুলোকে একসঙ্গে গ্রথিত করা, বোর্ড সাঁটানো অথবা  তাতে স্পাইন জোড়া, এবং পুরো বইটাকে চামড়া অথবা অন্যান্য জিনিস দিয়ে মোড়া।
বিতরণ
প্রকাশনার চূড়ান্ত পর্যায় অন্তর্ভুক্ত হল জনসাধারণের কাছে প্রস্তুত উৎপাদনকে প্রাপ্তিযোগ্য করা, প্রথাগতভাবে এটা বিক্রির জন্যে অর্পণ করা। বিগত শতকগুলোতে, লেখকরা হামেশাই নিজেরাও তাদের সম্পাদক, মুদ্রক এবং বই বিক্রেতা হিসেবে কাজ করত, কিন্তু এসব কাজকর্ম এখন আলাদা হয়ে গিয়েছে। একবার একটা বই, খবরের কাগজ, অথবা অন্য প্রকাশনা ছাপা হলে, প্রকাশক এটা বিতরণ করার জন্যে সম্ভবত বিভিন্ন মাধ্যম ব্যবহার করে। বই অত্যন্ত সাধারণভাবে বিক্রি হয় বুকসেলার্স এবং অন্যান্য খুচরো ব্যবসায়ীদের মাধ্যমে। সংবাদপত্রসমূহ এবং সাময়িক পত্রিকাগুলো বিশেষত প্রকাশকদের দ্বারা সরাসরি  গ্রাহকদের কাছে আগাম বিক্রি হয়, এবং তারপর বিতরিত হয় ডাকযোগে অথবা  সংবাদপত্র বাহকগণ দ্বারা। সাময়িকীগুলোও নিশ্চিতভাবে বিক্রি হয়  নিউজ এজেন্ট এবং ভেন্ডিং মেশিনের মাধ্যমে।
বই শিল্পের ভিতর, মুদ্রকরা প্রায়ই নমুনা কপি হিসেবে কিছু সম্পূর্ণ ছাপা বই প্রকাশকদের কাছে বিক্রি বাড়াবার জন্যে দ্রুত চালিয়ে দেয় অথবা বাইরে পাঠানো হবে প্রকাশনা-পূর্ববর্তী সমীক্ষার জন্যে। বাদবাকি বইগুলো প্রায়ই ছাপার সুবিধে থেকে সাগর পরিবহনের মাধ্যমে যাতায়াত করে। তদনুসারে, মুদ্রণ-পূর্ববর্তী প্রুফ অনুমোদন এবং ওয়্যারহাউসে বইগুলোর আগমনের মধ্যবর্তী বিলম্ব হয়, অধিকতর কম খুচরো দোকানে, এটা লাগতে পারে কয়েক মাস। যেসব বই সিনেমা মুক্তি-দিবসের মধ্যে চুক্তিবদ্ধ, সেই সব বইয়ের জন্যে (বিশেষ করে শিশু চলচ্চিত্রগুলোর জন্যে), প্রকাশকগণ সিনেমাতে আগ্রহ তৈরি করার প্রয়োজনে দোকানে বইগুলো হাজির করার ব্যবস্থা করে সিনেমা মুক্তি পাওয়ার দু-মাস পর্যন্ত আগে।
প্রকাশন যখন একট ব্যবসা
থাম্ব|তাইওয়ানে এসলাইট বুকস্টোর। ১৯১১ খ্রিস্টব্দে উপহাস করা হয়েছিল যে, এনসাক্লোপিডিয়া ব্রিটানিকা "একটা পুরোপুরি ব্যবসায়িক ব্যাপার" যেটা সাহিত্যের গুণমানের চেয়ে লাভের দিকে বেশি নজর দিত, প্রকাশন মৌলিকভাবে একটা ব্যবসা, একটা বই অথবা অন্য প্রকাশনার বিক্রি থেকে আয় ছাপিয়ে যাবেনা সৃষ্টি, উৎপাদন, এবং বিতরণের প্রয়োজনে খরচা করাতে। প্রকাশন এখন একটা বড়ো ধরনের শিল্প, যেমন সবচেয়ে বড়ো কোম্পানি রীড এলসেভিয়ার এবং  পিয়ারসন পিএলসি যাদের বিশ্বজুড়ে প্রকাশন ব্যবস্থা চালু আছে।
প্রকাশক প্রথাগতভাবে বিজ্ঞাপন এবং অন্যান্য বিপণন কাজকর্মগুলো নিয়ন্ত্রণ করে, কিন্তু সম্ভবত বিভিন্ন ধরনের দৃষ্টিকোণ থেকে বিশেষজ্ঞ প্রকাশক বিপণন এজেন্সিদের সঙ্গ চুক্তির অধীন চুক্তি করে। বিভিন্ন কোম্পানিতে, সম্পাদনা, প্রুফরিডিং, বিন্যাস, নকশা, এবং অন্যান্য দৃষ্টিভঙ্গির উৎপাদন পদ্ধতিগুলো চালিয়ে যাওয়া হয়  স্বাধীনভাবে কাজ করার কর্মীগোষ্ঠী দিয়ে।
ছাপানোর পর্যায় পর্যন্ত পুরো পদ্ধতিটায় যদি বাইরের কোনো কোম্পানি অথবা ব্যক্তিরা হস্তক্ষেপ করে, এবং তারপর প্রকাশন সংস্থাকে বিক্রি করে, এটাকে বুক প্যাকেজিং হিসেবে জানা যায়। বিভিন্ন আঞ্চলিক বাজারের ছোটো প্রকাশকদের মধ্যে এটা একটা সাধারণ কৌশল, যেখানে  সেই কোম্পানিটা, যারা প্রথম বৌদ্ধিক সম্পদের অধিকার কিনেছে, তারপর প্যাকেজটা অন্য প্রকাশকদের বিক্রি করে এবং পুঁজি বিনিয়োগের তাৎক্ষণিক লাভ পায়। প্রথম প্রকাশক প্রায়শই সকল বাজারে চালানোর মতো যথেষ্ট পরিমাণ কপি ছাপবে এবং সেই অবস্থায় সকলের জন্যে ছাপার ওপর অধিকতম সংখ্যক কার্যকরতা পাবে।
কিছু সংখ্যক ব্যবসা উল্লম্ব একীকরণ নীতিতে তাদের লাভের অঙ্ক উচ্চতম হারে বাড়ায়; বই প্রকাশন তার মধ্যে একটা নয়। যদিও সংবাদপত্র এবং সাময়িকপত্র কোম্পানিগুলোর এখনো প্রায়ই নিজেদের ছাপাখানা এবং বাঁধাই কর্মীযূথ থাকে, বই প্রকাশকদের যেটা কদাচিৎ থাকে। একইভাবে, বাণিজ্যটায় সাধারণত প্রস্তুত উৎপাদনগুলো একটা বিতরণকারীর ডিস্ট্রিবিউটর মাধ্যমে বিক্রি হয়, যে প্রকাশকের জিনিসপত্র একটা শতাংশ ফিয়ের জন্যে কিংবা বিক্রি-অথবা-ফেরত চুক্তিতে গুদামজাত ও বিতরণ করে।
অন্তর্জাল বা ইন্টারনেট উদ্ভাবনের সঙ্গে সঙ্গে বাস্তবে কাগজে ছাপার, বাস্তবে সরবরাহ এবং বই গুদামজাত করার প্রয়োজন ছাড়াই ইলেক্ট্রনিক পদ্ধতিতে বই বিতরণ শুরু হয়। সুতরাং, বিষয়টা একটা মজাদার মোকাবেলার প্রশ্ন ছুড়ে দেয় প্রকাশক, বিতরণকারী, খুচরো বিক্রেতাদের দিকে। প্রশ্নটা প্রকাশন সংস্থাগুলোর, সর্বোপরি পুরো প্রকাশনা ব্যবস্থার ওপর কার্যকরতা এবং গুরুত্বের সঙ্গে সম্পর্কযুক্ত। এটা একটা সাধারণ অভ্যাস যে, লেখক, যিনি কাজটার আসল সৃষ্টিকারী, তিনি, হতে পারেন মহিলা কিংবা পুরুষ, বইয়ের কাজ চালু করার জন্যে মাত্র ১০ শতাংশের আশপাশ তার পুরস্কার হিসেবে চুক্তিতে স্বাক্ষর করেন। এরকম চুক্তিতে যারা বইয়ের প্রকাশক সংস্থা, বিতরণ সংস্থা, বিপণনকারী, এবং খুচরো বিক্রেতা, তাদেরকে ৯০ শতাংশই ছেড়ে দেওয়া হয়। নিচে একটা বই বিক্রি থেকে বিতরণের ব্যবস্থাপনার উদাহরণ (পুনর্গঠিত) দেওয়া হল। সমাজে একটা ভুল ধারণা আছে যে, প্রকাশনা শৃঙ্খলের মধ্যে প্রকাশন সংস্থাগুলো অত্যধিক লাভ করে এবং সেই জায়গায় লেখকরা সামান্যতম দাম পায়। যাই হোক, বেশির ভাগ প্রকাশক এক-একটা আলাদা শিরোনাম থেকে অল্প লাভ করে, এর মধ্যে ৭৫ শতাংশ বইতে না-লাভ না-লোকসানে চলে। আনুমানিক বইয়ের দামের ৮০ শতাংশ খরচ করতে হয় প্রস্তুতকরণ, বিতরণ, এবং ছাপাইয়ে (এর মধ্যে ছাপাতেই সবচেয়ে কম খরচ ধরা হয়)। সফলতাপূর্ণ শিরোনামগুলোতে সাধারণত প্রকাশন সংস্থাসমূহ ১০ শতাংশের মতো লাভ করতে পারে, সঙ্গ লেখকরা খুচরো দামের ৮-১৫ শতাংশ নেয়। যাই হোক, লেখকরা সবাই হল ব্যক্তি, আর তারা প্রায়ই বইয়ের লাভ হোক বা না-হোক অন্য কারো সঙ্গে লভ্যাংশ ভাগ না-করে  অগ্রিম অর্থ পেয়ে যায়, এটা তাদেরকে প্রকাশনা পদ্ধতিটার মধ্যে সবচেয়ে বেশি দাম মেটানো ব্যক্তিদের তালিকায় রাখে। ইলেক্ট্রনিক বইয়ের জগতে প্রকাশনা সংস্থাগুলোর কার্যকলাপ প্রায় অভিন্ন।ই-বুক প্রকাশনার জন্যে একটা বই তৈরির পদ্ধতি ছাপা বইয়ের সঙ্গে একেবারে এক, মাত্র যে সমস্ত ফারাক, তাহল বিভিন্ন ধরনের প্রকাশনের মাধ্যমের হিসেব রাখা। যখন কিছু ব্যয়, যেমন যে ছাড় খুচরো বিক্রতাদের (সাধারণভাবে ৪৫ শতাংশের কাছাকাছি) তা বাদ দেওয়া হয়, ই-বুকে বাড়তি ব্যয় যোগ করা হয় (বিশেষত অবস্থান্তর পদ্ধতিতে), উৎপাদন ব্যয়ের ঊর্ধ্বমুখি প্রবণতা একটা সমান স্তরে।
সংবাদপত্র প্রকাশন
সংবাদপত্রগুলো নিয়মিত তালিকাভুক্ত প্রকাশনাসমূহ যাতে থাকে সাম্প্রতিক খবর, বিশেষভাবে কম দামের কাগজ যার নাম নিউজপ্রিন্ট । বেশির ভাগ সংবাদপত্র প্রাথমিকভাবে গ্রাহকদের কাছে বিক্রি হয়, খুচরো নিউজস্ট্যান্ডগুলোতে অথবা বিতরিত হয় বিজ্ঞাপন-সমর্থিত  বিনামূল্যের সংবাদপত্রগুলো। আমেরিকায় প্রকাশকদের এক-তৃতীয়াংশ হল সংবাদপত্রপ্রকাশক।
সাময়িক পত্র প্রকাশন
সাধারণভাবে, সাময়িক পত্র প্রকাশন সেই প্রকাশনায় সম্পৃক্ত যেটা নিয়মিত তালিকাভুক্ত একটা নতুন সংস্করণ আবির্ভূত হয়। সংবাদপত্র এবং সাময়িক পত্র সবগুলোই নিয়মিত ছাপার বিষয়, কিন্তু শিল্পের মধ্যেই সাময়িক পত্র সম্পূর্ণ আলাদা একটা শাখা যেটা পত্রপত্রিকা ও শিক্ষামূলক জার্নালের সঙ্গ অঙ্গীভূত, অথচ সংবাদপত্র নয়। আমেরিকার প্রায় এক-তৃতীয়াংশ প্রকাশক সাময়িক পত্র প্রকাশ করে (সংবাদপত্র বাদ দিয়ে)।
বই প্রকাশন
বিশ্বের বই প্রকাশন শিল্পের বার্ষিক আয় হিসেব করা হয় ১০০ বিলিয়ন ডলার, অথবা পুরো প্রচার শিল্পের প্রায় ১৫ শতাংশ।
আমেরিকায় বই প্রকাশকরা মোট প্রকাশকের এক-ষষ্ঠাংশের কম প্রতিনিধিত্ব করে। বেশির ভাগ বই ছাপে অল্প সংখ্যক বড়ো প্রকাশক, কিন্তু হাজারো প্রকাশকের অস্তিত্ব আছে। অনেক ছোটো এবং মাঝারি প্রকাশক আছে যারা বিশেষ ক্ষেত্রে বিশেষজ্ঞ। অতিরিক্তভাবে, হাজার হাজার লেখক প্রকাশন সংস্থা তৈরি করেছে এবং নিজেদের কাজ নিজেরা প্রকাশ করেছে।
বই প্রাশনার মধ্যে, আইএসবিএন (ISBN) হল নথির প্রকাশক, যার একটা বইয়ের অস্তিত্ব এই নামে নিবন্ধভুক্ত। নথির প্রকাশক আসল প্রকাশক হতেও পারে, না-ও হতে পারে।
আনুমানিকভাবে ইংরেজি ভাষার ৬০ শতাংশ বই উৎপাদিত হয় বড়ো পাঁচ  ('বিগ ফাইভ') প্রকাশকের মাধ্যমে : পেঙ্গুইন রান্ডম হাউজ, হ্যাশেট,  হার্পারকলিন্স, সাইমন অ্যান্ড স্কুস্টার এবং  ম্যাকমিলান। (আরো দেখুন : লিস্ট অফ ইংলিশ-ল্যাঙ্গুয়েজ বুক পাব্লিশিং কোম্পানিজ। বাংলাদেশে বইয়ের আইএসবিএন দেয় জাতীয় গ্রন্থাগার, আগাাঁরগাও, ঢাকা।
ডাইরেক্টরি প্রকাশনা
ডাইরেক্টরি প্রকাশনা হল প্রকাশনা শিল্পের এক বিশেষীকৃত ধরনের কাজ। এই ধরনের প্রকাশকরা ডাক যোগাযোগের ঠিকানা, দূরভাষ  বই, পরিবহন ডাইরেক্টরি, এবং অন্যান্য ডাইরেক্টরি উৎপাদন করে। ইন্টারনেট বা অন্তর্জাল উদ্ভাবনের সঙ্গে সঙ্গে এই সমস্ত ডাইরেক্টরি এখন অনলাইনে পাওয়া যায়।
শিক্ষামূলক প্রকাশনা
শিক্ষামূলক প্রকশকরা হল বিশেষভাবে বই অথবা সাময়িক পত্র প্রকাশক যারা বিশেষীকৃত শিক্ষামূলক বিষয়ে কাজ করে। অনেকে, যেমন বিশ্ববিদ্যালয় ছাপাখানা, শিক্ষা প্রতিষ্ঠানের মালিকানায়, অন্যান্যারা ব্যবসায়িক প্রতিষ্ঠান যারা শিক্ষামূলক বিষয়ে মনোনিবেশ করে।
ছাপাখানার উন্নতি সাম্প্রতিক প্রকল্প গবেষণার ফলগুলো শিক্ষার্থী সমাজকে সাহাযে করে, যেটা একজন পণ্ডিত ব্যক্তি নিজে করতে পারে, কিন্তু এই যোগাযোগের উন্নতি লাইব্রেরিগুলোর জন্যে একটা মোকাবেলা যেটা সাহিত্যকে আয়তন ও ভারিক্কি দিতে সক্ষম করে।
বর্তমানে শিক্ষামূলক জার্নাল এবং পাঠ্য বই প্রকাশনা একটা আন্তর্জাতিক শিল্পের অংশ। সমালোচকরা অভিযোগ করে যে, গুণমানসম্পন্ন হিসেবপত্র ও লাভজনক নীতিগুলোতে সকলকে সামিল করে প্রকাশনার আদর্শচ্যুতি ঘটছে। ব্যবসায়িক প্রকাশনার মুখোমুখি অলাভজনক প্রকাশনা-ও আছে, যেখানে প্রকাশন সংস্থা বিশেষত প্রকাশনার কাজেই লাগে। যেমন বিশ্ববিদ্যালয় ছাপাখানা, অথবা বিনামূল্যের চিকিৎসা সংস্থা পয়সা দেয় শুধু বাস্তবে বিশেষ লক্ষ্য পূরণের জন্যে। কর্পোরেট মডেলের একটা বিকল্প হল উন্মুক্ত প্রবেশ, পাঠক ও লাইব্রেরির কাছে কোনো পয়সা ছাড়াই ব্যক্তিগত প্রবন্ধ ও শিক্ষামূলক জার্নাল অনলাইনে বিতরণ হয়। অগ্রগামী উন্মুক্ত প্রবেশ জার্নালগুলো হল বায়োমেড সেন্ট্রাল এবং দ্য পাবলিক অফ সায়েন্স
অনেক ব্যবসায়িক প্রকাশক দোআঁশলা মডেল নিয়ে পরীক্ষা করে যেখানে কিছু প্রবন্ধ অথবা সরকারপোষিত প্রবন্ধ বিনামূল্যে তৈরি হয় লেখকের দাম মেটানো কাজের পয়সা দেওয়ার জন্যে এবং প্রবন্ধ পয়সা দিয়েও প্রবন্ধ কিনতে পাওয়া যায়।
চুক্তিবদ্ধ প্রকাশনা
কারিগরিগতভাবে, রেডিয়ো, টেলিভিশন, সিনেমা, ভিসিডি এবং ডিভিডিগুলো, মিউজিক সিস্টেমগুলো, গেমস, কম্পিউটার হার্ডওয়্যার এবং মোবাইল ফোনে প্রকাশনা তথ্য তার গ্রাহকদের কাছে, যদিও প্রায়ই একটা বড়ো চলচ্চিত্রের বিপণন যুক্ত হয় উপন্যাস রূপান্তরকরণ, একটা গ্রাফিক উপন্যাস অথবা হাস্যকৌতুক রূপ, সাউন্ডট্র্যাক অ্যালবাম, একটা গেম, মডেল, খেলনা এবং অশেষ বাজার উন্নতকরণের প্রকাশনা।
কিছু বড়ো প্রকাশকের পুরো বিভাগগুলো এক-একটা ফ্র্যাঞ্চাইসকে উৎসর্গিত, উদাহরণস্বরূপ, ব্যালান্টাইন দেল রে লুকাসবুক্সের আলাদাভাবে অধিকার আছে আমেরিকার স্টার ওয়ার্স, ইংল্যান্ডের রান্ডম হাউজ, বার্টেলম্যান। সেঞ্চুরি লুকাসবুক্সের সমান অধিকার আছে ইংল্যান্ডে। খেলার শিল্প স্ব-প্রকাশনা করে বি এল পাব্লিশিংয়ের মাধ্যমে। ব্ল্যাক লাইব্রেরি  ওয়ারহ্যামার  এবং উইজার্ডস কোস্টের  ড্রাগনল্যান্স, ফরগটেন রিয়েলমস,  ইত্যাদি। বিবিসি-এর  প্রকাশনা বিভাগ আছে, সেটা ভালো কাজ করে লম্বা ছাপার সিরিজে, যেমন ডক্টর হুয়েরসঙ্গে। মাল্টিমিডিয়া আগ্রাসী খোলা বাজারের কাজ করে এবং স্বাধীনভাবে গড় একক স্তম্ভে কর্পোরেট স্বার্থে জোর দিয়ে প্রকাশনা সম্পাদন করে।
স্বাধীন প্রকাশনার বিকল্পসমূহ
বিশেষীকৃত ক্ষেত্রে অথব একটা সংকীর্ণ আবেদনের লেখকরা ছোটো ছাপাখানা এবং স্ব-প্রকাশনার মতো ছোটোখাটো বিকল্পগুলো দেখতে পায়। অতি সম্প্রতি, এই বাছাইগুলো চাহিদা অনুযায়ী মুদ্রণ এবং ই-বুক আকারের অন্তর্ভুক্ত। প্রকাশনার এই বিকল্পগুলো লেখকদের একটা প্রতিবিধানের রাস্তা দেখায় যারা বিশ্বাস করে যে, মূল ধারার প্রকাশনা তাদের প্রয়োজন মেটায়না অথবা তারা বই দোকানের বিক্রি থেকে বেশি অর্থ রোজগারের অবস্থায় আছে, যেরকম জনপ্রিয় বক্তা যারা বক্তৃতার পর বই বিক্রি করে। লেখকরা নিজস্ব দ্রুত এই উপায়ে প্রকাশিত বইয়ের তৈরির ব্যয় কম পড়ে।
সাম্প্রতিক বিকাশসমূহ
একুশ শতকে প্রকাশনা শিল্পে বেশ কিছু নতুন কারিগরিগত পরিবর্তন হয়েছে। এই পরিবর্তনগুলোতে যুক্ত হয়েছে ই-বুক, প্রিন্ট অন ডিম্যান্ড এবং সহজে প্রবেশযোগ্য প্রকাশনা। ২০০৫ খ্রিষ্টাব্দ থেকে আমেরিকা এবং ইংল্যান্ডের মতো বড়ো প্রকাশনা বাজারে ই-বুক খুব দ্রুত হারে উপলব্ধ হওয়ার জায়গা তৈরি হয়েছে। গুগল, আমাজন.কম এবং সনি প্রকাশক ও লাইব্রেরিগুলোর সঙ্গে ডিজিটাল বই তৈরি করার ক্ষেত্রে অগ্রণী ভূমিকা নিয়েছে। ২০১১ খ্রিষ্টাব্দের প্রথমদিকের মতো, আমাজনের কিন্ডল রিডিং ডিভাইস হল একটা বাজারের গুরুত্বপূর্ণ শক্তি, সঙ্গে ছিল অ্যাপল আইপ্যাড এবং বার্নেস অ্যান্ড নোবল (উল্লেখ জরুরি) থেকে নুক। ই-বুকের জনপ্রিয়তা বেড়ে যাওয়ার সঙ্গে সঙ্গে, অয়স্টার স্ক্রিবড এগুলোর মতো কিছু কোম্পানি সাবস্ক্রিপশন মডেলে কাজ করতে থাকে, বিভিন্ন ধরনের ডিজিটাল রিডিং ডিভাইসের ওপর একটা কন্টেন্ট লাইব্রেরিতে সদস্যদের অসীম প্রবেশের জোগান দেয়।
যদি বইয়ের কম অথবা অজানা চাহিদা থাকে, চাহিদা অনুযায়ী মুদ্রণের অর্থ হল প্রকাশককে গুদামগুলোতে বইয়ের মজুত আর রাখতে হবেনা। এটা প্রকাশকদের কাছে একটা বড়ো সুযোগ, যারা এখন বাড়তি খরচ ছাড়া কাজ করতে পারবে এবং প্রকাশকরা তাদের পুরোনো তালিকার বইগুলো কম খরচে বিক্রি করতে পারবে।
প্রবেশযোগ্য প্রকাশনা ব্যবহার করে বইকে ডিজিটাল বানিয়ে দাম বাড়িয়ে এক্সএমএল  করা এবং তারপর গ্রাহকদের কাছে বিক্রি করার জন্যে এটার আকার বহুমুখি করা হয়। প্রায়ই কষ্টকর পাঠের সঙ্গে লক্ষ্য স্থির করা, একটা বিচিত্র বড়ো মাপের ছাপাযুক্ত আকার, বৈশিষ্ট্যগত ছাপার আকারের জন্যে ডাইস্লেক্সিয়া, দেখার অসুবিধের জন্যে ম্যাকিউলার ডিজেনারেশন, এছাড়াও আছে ব্রেইল, ডেইজি , অডিয়োবুক্স  এবং ই-বই।
সবুজ প্রকাশনা হচ্ছে এমন একটা প্রকাশনা যাতে পরিবেশগত ঝামেলা কম হয়। এধরনের একটা উদাহরণ হল, চাহিদামতো ছাপা, ডিজিটাল এবং চাহিদামতো ছাপার কারিগরি হচ্ছে এটা শুধুমাত্র সময়বিশেষে খদ্দেরের কাছাকাছিতে পরিবহনের প্রয়োজন কমানো।
পরবর্তীতে বিকাশ হল অনলাইন প্রকাশনা বৃদ্ধি, যেখানে বস্তুগত বই তৈরি হয়না, ই-বুক লেখক সৃষ্টি হয় এবং কোনো ওয়েবসাইটে আপলোড করা হয় যেখান থেকে এটা ডাউনলোড অথবা পাঠ করা যায়।
বাড়ন্ত সংখ্যার লেখকরা অনলাইনে কুলুঙ্গি প্রকাশনা ব্যবহার করে তাদের পাঠকদের কাছে অনেক বই বিক্রি করে। স্ম্যাশওয়ার্ডস অথবা আমাজনের ক্রিয়েটস্পেস -এর মতো বিনামূল্যের সেবাগুলো ব্যবহার করে লেখকরা বিশ্বব্যাপী বিক্রির জন্যে তাদের বই প্রাপ্তিসাধ্য করে। বারংবার চালু এজেন্ট/প্রকাশক মডেল বাতিল করে এই সুযোগ নেওয়ার জন্যে একটা আকর্ষণ অবশ্যই লেখকরা প্রথমবার উপলব্ধি করে। যাই হোক, বই বিতরণের এই বলবিদ্যা পরিবর্তিত পরিস্থিতিতে, যেখানে বাধ্যবাধকতাপূর্ণ লেখকের দক্ষতা অথবা বানান লেখার যোগ্যতা পর্যন্ত যাচাই হয়না, এবং অন্তর্জালের সঙ্গে যুক্ত যেকোনো ব্যক্তি সাহিত্যিক উৎকর্ষ অথবা লেখার প্রাথমিক পাঠযোগ্যতাকে অগ্রাহ্য করে নিজের ইচ্ছেমতো যাকিছু প্রকাশ করতে পারে।
প্রমিতকরণ
আরো তথ্যাদির জন্যে আইসিএস ডিভিশন ০১.১৪০.৪০ এবং ৩৫.২৪০.৩০
আইনি বিচার্যসমূহ
প্রকাশ করা হল কপি অথবা বিষয়সূচি জনগণ  সমক্ষে বিতরণ। বার্নে কনভেনশন  মন্তব্য করে যে, এটা শুধু হতে পারে গ্রন্থস্বত্ব অধিকারীর অনুমতির ভিত্তিতে, যেটা প্রাথমিকভাবে সব সময় লেখক হয়। বিশ্ব গ্রন্থস্বত্ব কনভেনশনে'প্রচার কাজ' সম্পর্কে বলা হয়, ধারা VI মোতাবেক "একটা কাজের বোধগম্য পুনরুৎপাদন এবং জনগণের কাছে সাধারণভাবে বিতরণ, যা পাঠ করে অথবা দেখে বোঝা যায়। সাধারণ জনগণের মধ্য একটা কাজের সরবরাহ, প্রকাশক এমনভাবে প্রচার কাজের দায়িত্ব গ্রহণ করে যেটা একটা সাধারণ মুদ্রক অথবা একজন দোকানদার পারেনা। উদাহরণস্বরূপ, প্রকাশক যদি মানহানির বিষয় উৎপাদন এবং জনগণের কাছে বিরণ করে, তাহলে সম্ভবত নিন্দাসূচক  অভিযোগেরও মুখোমুখি হতে পারে, এমনকি যদি মানহানির বিষয় অন্য কোনো ব্যক্তিরও লেখা হয়।
ব্যক্তিগত প্রকাশনা
ব্যক্তিগত প্রকাশনা হল একটা আধুনিক বাংলা শব্দ যেটা ব্যবহৃত হয় অল্প পয়সায় একটা বইয়ের প্রকাশনার জন্যে, অথবা প্রকাশকের বিপণন, বিজ্ঞাপন এবং বিক্রির অভাব, ফলে বইটা জনগণের কাছে পৌঁছায়না। এই বইটা যখন কোনোক্রমে প্রকাশিত হয়, এটা স্বাভাবিক গতিপথ পেতে অসম্ভব হয়ে পড়ে; যেমন দোকান, বিশেষ-অর্ডার না-পাওয়া এবং প্রকাশকের সমর্থনের ঘাটতি থাকে, এবং এই সঙ্গে পুনর্মুদ্রণ প্রত্যাখ্যাত হয়। একটা বই যখন 'প্রাইভাইস' হয়েছে অর্থাৎ 'হত্যা'য় পর্যবসিত হয়েছে। প্রেরণার ওপর নির্ভর করে প্রাইভিশিং সম্ভবত স্থাপন করে চুক্তিভঙ্গ ও বিবাচন অথবা ভালো ব্যবসার অভ্যাস; উদাহরণস্বরূপ, যেটা প্রকাশক বিশ্বাস করে বেশি বই ছাপানো যা বিক্রি হবে একটা নির্দিষ্ট সময়সীমায়।
জালোদ
জালোদ (Zalod) ভারতের গুজরাত রাজ্যের দোহাদ জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে জালোদ এর জনসংখ্যা হল ২৫,০৯০ জন। এর মধ্যে পুরুষ ৫১% এবং নারী ৪৯%।
জালোদ শহরের সাক্ষরতার হার ৬১%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে জালোদ এর সাক্ষরতার হার বেশি।
জালোদ এর জনসংখ্যার ১৬% হল ৬ বছর বা তার কম বয়সী।
তথ্যসূত্র
Zalod
সাম্যবাদী
সাম্যবাদী কাজী নজরুল ইসলামের রচিত একটি কাব্যগ্রন্থ। বইটি ১৯২৫ সালের ডিসেম্বরে (পৌষ,১৩৩২) প্রকাশিত হয়। কাব্যগ্রন্থের কবিতাগুলোয় বেশিরভাগই মানবিক বিষয়গুলো তুলে ধরা হয়েছে।
কবিতাসমূহ
বইটিতে মোট ১১ টি কবিতা রয়েছে । সবগুলোতেই মানুষের সমতা নিয়েই আলোচনা করা হয়েছে । কবিতাসমূহ নিচে দেওয়া হল- মূলভাব - এই কবিতায় কাজী নজরুল ইসলাম বৈষম্যহীন অসাম্প্রদায়িক মানবসমাজ প্রতিষ্ঠার কথা বলেছেন। কবির বিশ্বাস মানুষ হিসেবে স্বীকৃতি পেয়ে পরিচিত হয়ে ওঠা সবচেয়ে সম্মানের। নজরুলের এ আদর্শ আজও প্রতিটি মানুষের জীবনপথের প্রেরণা। কিন্তু মানুষ সম্প্রদায়কে ব্যবহার করে রাজনীতি করে, দুর্বলকে শােষণ করে, এখনও একের বিরুদ্ধে অন্যকে উস্কে দেয়। এক জনের প্রতি অন্য জনকে বিমুখ করার ষড়যন্ত্র করে। নজরুল এ কবিতায় বলেছেন- “মানুষেরই মাঝে স্বৰ্গনরক মানুষেতে সুরাসুর।” নজরুল জোর দেন অন্তর ধর্মের ওপর। ধর্মগ্রন্থ পড়ে অর্জিত জ্ঞান যথার্থভাবে উপলব্ধি করতে প্রয়ােজন মানবিকতাবােধ। কবি বলেছেন মানুষের হৃদয়ের চেয়ে শ্রেষ্ঠ কোন মন্দির কাবা নেই। কবি সকল মত, সকল পথের উপরে স্থান দিয়েছেন মানবিকতা। হিন্দু, বৌদ্ধ, খ্রিষ্টান, মুসলিম সকলকে একই মায়ের সন্তানের মতাে ভেবেছেন। নজরুল মানবিক মেলবন্ধনের জন্য সংগীত রচনা করেছেন। বাণী ও সুরের মাধ্যমে মানবতার সুবাস ছড়ানাের চেষ্টা করেছেন।
নজরুল ‘সাম্যবাদী’ কবিতায় মন্দির, মসজিদ, গির্জা বা অন্যান্য তীর্থক্ষেত্রের মতাে পবিত্র মনে করেছেন মানুষের হৃদয়কে। এ হৃদয় যদি পবিত্র থাকে, হৃদয়ে যদি কারাে প্রতি হিংসা, বিদ্বেষ না থাকে, সকলের প্রতি সমদর্শিতা থাকে তাহলে পৃথিবী হবে সুখের আবাসস্থল। সাম্যবাদ মানে জাতি, ধর্ম, বর্ণ বিৰ্বিশেষে রাষ্ট্রের সকল মানুষের সমান অধিকার থাকা উচিত এ মতবাদ। কাজী নজরুল ইসলাম তার সাম্যবাদী’ কবিতায় সব ধরনের মানুষের অধিকার প্রতিষ্ঠিত করার জন্য সাম্যবাদের বাণী প্রচার করেছেন।
জীব মিলখা সিং
প্রারম্ভিক জীবন
জীব মিলখা সিং ভারতীয় অলিম্পিক অ্যাথলিট মিলখা সিং এবং ভারতীয় মহিলা ভলিবল দলের প্রাক্তন অধিনায়ক নির্মল সাইনির সন্তান। তিনি ১৯৭১ সালের ১৫ ডিসেম্বর জন্মগ্রহণ করেন। সিমলার বিশপ কটন স্কুলে পড়াশোনা করেন। ১৯৯৬ সালে মার্কিন যুক্তরাষ্ট্রের অ্যাবিলেন ক্রিশ্চিয়ান ইউনিভার্সিটি থেকে বিজনেস অ্যান্ড ইন্টারন্যাশনাল স্টাডিজে ডিগ্রি অর্জন করেন তিনি।
পেশাদার ক্রীড়া জীবন
১৯৯৩ সালে সাউথ ওকলাহোমা স্টেট ওপেন নামে একটি ছোট স্থানীয় ইভেন্টে জিতে প্রথম পেশাদার খেলোয়াড় হিসেবে যাত্রা শুরু করেন তিনি। ১৯৯০-এর দশকের মাঝামাঝি সময়ে তিনি মূলত এশিয়ায় খেলতেন এবং সেখানে নিয়মিত জয়ের ধারা বজায় রাখেন। এরপর জীব মিলখা সিং ১৯৯৭ সালে ইউরোপিয়ান ট্যুর কোয়ালিফাইং স্কুলে সপ্তম স্থান অধিকার করে তার পরের বছর ইউরোপিয়ান ট্যুরে যোগ দেন।
১৯৯৯ সালে তৃতীয় গলফার হিসেবে অর্জুন পুরস্কার যেতেন এই বিখ্যাত ক্রীড়াবিদ।
একই বছরে ইউরোপের অর্ডার অফ মেরিটে ৫০তম স্থান অধিকার করেন জীব মিলখা সিং। ২০০৬-এর আগে সেটাই ছিল তাঁর সেরা মরসুম। নতুন শতাব্দীর শুরুর দিকে তিনি চোটের কারণে বহুদিন খেলায় অংশ নিতে পারেননি। ২০০৬ সালের এপ্রিলে তিনি ভলভো চায়না ওপেন খেতাব জিতে নতুন করে আন্তর্জাতিক গলফে ভারতের নাম উজ্জ্বল করেন। অর্জুন অটওয়ালের পরে ইউরোপীয় সফরে জয়ী দ্বিতীয় ভারতীয় খেলোয়াড় হিসেবে তিনি এই সাফল্য পান। এরপর তিনি ভলভো মাস্টার্সের শেষ মরসুমেও জয় লাভ করেন। যার ফলে তিনি অর্ডার অফ মেরিটের ১৬তম স্থান অধিকার করেন এবং সেবছর এশিয়ান ট্যুর অর্ডার অফ মেরিট বিজয়ী হিসেবে এবং জাপানে পরপর জয়ের দ্বারা মরসুম শেষ করেন। একই সঙ্গে প্রথম ভারতীয় হিসেবে অফিসিয়াল ওয়ার্ল্ড গলফ র‌্যাঙ্কিংয়ের সেরা ৫০ জন খেলোয়াড়ের তালিকায় নাম লেখান। পরের বছর ২০০৭ সালে জীব মিলখা সিং মাস্টার্স টুর্নামেন্টে অংশগ্রহণকারী প্রথম ভারতীয় গলফারের খেতাব পান। ২০০৮ সালের আগস্টে ওকল্যান্ড হিলসের PGA 2008 চ্যাম্পিয়নশিপে সংশ্লিষ্ট ক্ষেত্রের যেকোন বড় ইভেন্টে ভারতীয় হিসেবে সর্বোচ্চ র‌্যাঙ্কিং অর্জনের মধ্য দিয়ে T9-এ শেষ করেন। এজন্য তাঁকে ভারতের সর্বকালের সেরা গলফারও বলা হয়ে থাকে।
হোটেল
হোটেল বা বাণিজ্যিক রাত্রিনিবাস বলতে সাধারণত একটি বহুতল ভবনভিত্তিক বাণিজ্যিক প্রতিষ্ঠানকে বোঝায়, যেখানে আগন্তুক অতিথিদেরকে অর্থের বিনিময়ে কোনও শয়নকক্ষে স্বল্পকালীন আবাসনের (সাধারণত এক বা একাধিক রাত্রি যাপনের) সেবা এবং ক্ষেত্রবিশেষে ভবনের অভ্যন্তরে অবস্থিত রেস্তোরাঁয় বা সাধারণ্য ভোজনকক্ষে এক বা একাধিক বেলায় খাদ্যগ্রহণের সুবিধা প্রদান করা হয়। অতিথিরা হোটেলে এসে শয়নকক্ষ ভাড়া করতে পারেন কিংবা শয়নকক্ষ অগ্রিম সংরক্ষণ (রিজার্ভ বা বুকিং) করে রাখতে পারেন। এছাড়া হোটেলে অতিথিদের জন্য পানশালা, সম্মেলন কক্ষ, ইন্টারনেট সুবিধাবিশিষ্ট কম্পিউটার কক্ষ ও কাজ করার টেবিল, প্রেক্ষাগৃহ, মিলনায়তন, সাঁতারের চৌবাচ্চা, টেনিস বা বাস্কেটবল খেলার কোর্ট, শরীরচর্চা কেন্দ্র, সাধারণের ব্যবহার্য রান্নাঘর, স্নানাগার ও শৌচালয়, মালপত্রের সংরক্ষণস্থল, ইত্যাদি বিভিন্ন অতিরিক্ত সুবিধা থাকতে পারে। এছাড়া ব্যক্তিগত শয়নকক্ষেও ব্যক্তিগত ব্যবহার্য লাগোয়া স্নানঘর বা গোসলখানা, টেলিভিশন, টেলিফোন (দূরালাপনি), শীতাতপ নিয়ন্ত্রণ, লেখার চেয়ার-টেবিল, ইন্টারনেট সংযোগ, ছোট হিমায়ক বা ফ্রিজ, আলমারি, রান্নার ব্যবস্থা, ইত্যাদি থাকতে পারে।
প্রাচীন যুগে বড় বড় মহাসড়কগুলিতে সরাইখানার প্রচলন ছিল, যেখানে ভ্রমণরত ব্যবসায়ী ও অন্যান্য উদ্দেশ্যে ভ্রমণকারীদের শোবার ও খাওয়ার ব্যবস্থা ছিল। মধ্যযুগে ইউরোপের খ্রিস্টান মঠগুলিকে ভ্রমণকারীরা বিপদসংকুল অঞ্চলে আশ্রয় হিসেবে ব্যবহার করত। ১৮শ শতকে ঘোড়ার গাড়ির প্রচলন হলে এবং শিল্প বিপ্লবের পরে মহাসড়কের পাশে সরাইখানার সংখ্যা অনেক বৃদ্ধি পায়। আধুনিক যুগে এসে রেলপথ নির্মাণের সুবাদে অবসর বিনোদনমূলক কর্মকাণ্ড হিসেবে ভ্রমণ জনপ্রিয় হতে শুরু করলে আধুনিক বাণিজ্যিক রাত্রিযাপন কেন্দ্র তথা হোটেলের প্রচলন হয়। মহাসড়কে ভ্রমণকারীর সংখ্যা কমে গিয়ে সেখানকার সরাইখানাগুলির সংখ্যা কমতে থাকে। রেলস্টেশনগুলির পাশেই অনেক বড় বড় হোটেল ভবন নির্মিত হয়। দ্বিতীয় বিশ্বযুদ্ধের পরে বিমানবন্দরের কাছে হোটেল নির্মাণের চল শুরু হয়। এরপরে হোটেল-শৃঙখলের আবির্ভাব ঘটে, যেখানে একই বাণিজ্যিক প্রতিষ্ঠানের মালিকানায় বিভিন্ন স্থানে হোটেল স্থাপন করা হয়, যে হোটেলগুলি একই ধরনের ও নির্ভরযোগ্য সেবা প্রদান করে এবং শয়নকক্ষ অগ্রিম সংরক্ষণ করে রাখা, ভাড়া পরিশোধ করা, ইত্যাদি ব্যাপারগুলি সহজ হতে থাকে। বিভিন্ন বড় বড় নগরীতে বিলাসবহুল হোটেলের আবির্ভাব ঘটে।
হোটেল ক্ষণকালীন আবাসন হতে পারে, যেখানে বেশিরভাগ (তিন-চতুর্থাংশের বেশি) ভাড়াটে পর্যটক দীর্ঘ সময়ের জন্য অবস্থান করে না। বিলাসবহুল অবকাশযাপন কেন্দ্র হোটেল বা রিজর্ট হোটেল মূলত গ্রীষ্মকালীন বা শীতকালীন ছুটি কাটানো অপেক্ষাকৃত সচ্ছল ব্যক্তিদের কথা মাথায় রেখে নির্মাণ করা হয়। অন্যদিকে আবাসিক হোটেলগুলিতে শয়নকক্ষ বা সমগ্র অ্যাপার্টমেন্ট (স্বতন্ত্র আবাসন) দীর্ঘকালীন ভাড়া দেবার সাথে সাথে খাদ্য ও অন্যান্য সুযোগসুবিধা প্রদান করা হয়। ২০শ শতকের শেষে এসে গ্রীষ্মকালে সমুদ্র সৈকতে বেড়াতে আসা ক্রমবর্ধমান সংখ্যার পর্যটকদের রাত্রিযাপনের সুবিধা প্রদানের উদ্দেশ্যে সাগরের তীরে অনেক সুউচ্চ অট্টালিকাসম হোটেল নির্মাণের প্রচলন শুরু হয়েছে।
অ্যাশফিল্ড গণধর্ষণ
অ্যাশফিল্ড গণধর্ষণ ছিল অশ্লীল আক্রমণ এবং ধর্ষণের সাথে জড়িত ধারাবাহিক হামলা যা ২০০২ সালে ছয় মাসের মধ্যে অস্ট্রেলিয়ার নিউ সাউথ ওয়েলসের অ্যাশফিল্ডে সংঘটিত হয়েছিল। চার পাকিস্তানি ভাই এবং এক নেপালি ছাত্রকে ধর্ষণের দায়ে দোষী সাব্যস্ত করে কারাগারে পাঠানো হয়েছে।
তাইওয়ান–বাংলাদেশ সম্পর্ক
thumb|right|250px|ইউএন-২৭৫৮ অনুযায়ী প্রস্তাবিত প্রতিস্থাপন প্রক্রিয়ায় বাংলাদেশ সম্মতি। তাইওয়ান–বাংলাদেশ সম্পর্ক হল বাংলাদেশ-চীন সম্পর্ক বা তাইওয়ানের মধ্যকার দ্বিপাক্ষিক সম্পর্ক। আনুষ্ঠানিকভাবে বাংলাদেশ এবং তাইওয়ানের মধ্যে কোনো প্রকার সম্পর্ক নেই।
অ্যাশফিল্ড গণধর্ষণ
অপরাধীরা
খান ভাইদের আদালতের প্রতিবেদনে কেবল তাদের আদ্যক্ষর দ্বারা উল্লেখ করা হয়েছিল, কারণ অপরাধের সময় দুই ভাইয়ের বয়স ছিল ১৬ এবং ১৭। পঞ্চম আসামী রাম শ্রেষ্ঠ একজন নেপালি অভিবাসী এবং "কে" ভাইদের বন্ধু ছিলেন। ২০০৫ সালের জুলাই পর্যন্ত, এমএসকে ২৬ বছর বয়সী, এমএকে ২৫, এমআরকে, ২০, এবং এমএমকে ২৯ বছর বয়সী ছিল। শ্রেষ্ঠকেও কেবল তার আদ্যক্ষর আরএস দ্বারা উল্লেখ করা হয়েছিল। ২০০৩ সালের হিসাবে তার বয়স ছিল ২৫।
তাইওয়ান–বাংলাদেশ সম্পর্ক
ইতিহাস
১৯৭৫ সালের ৪ই অক্টোবর, বাংলাদেশ গণপ্রজাতন্ত্রী চীনকে স্বীকৃতি দেয় এবং তাইওয়ানের সাথে কূটনৈতিক সম্পর্ক ছিন্ন করে। জাতিসংঘ সাধারণ পরিষদের রেজোল্যুশন ২৭৫৮-এ বাংলাদেশ পিআরসি দ্বারা আরওসির প্রতিস্থাপনকেও সমর্থন দেয়।
২০০৪ সালে তাইওয়ান সরকার কর্তৃক রাজধানী ঢাকায় "তাইপেই অর্থনৈতিক ও সাংস্কৃতিক অফিস, বাংলাদেশ" ("তাইপেই ইকোনোমিক অ্যান্ড কালচারাল অফিস ইন বাংলাদেশ") প্রতিষ্ঠা করে। দক্ষিণ এশিয়ার দ্বিতীয় প্রতিষ্ঠান হিসেবে বাংলাদেশে এটি চালু হয়।
তবে বাংলাদেশ সরকারের বাধার কারণে এ কেন্দ্র থেকে ভিসা সেবা দেওয়া সম্ভব হয়ে ওঠে না। ফলে প্রতিষ্ঠানটি তাদের সরকারের নমনীয় কূটনীতি অনুযায়ী সরকারি অর্থের যথার্থ ব্যবহার নিশ্চিত করার জন্য ২০০৯ সালের ৩০শে জুন বন্ধ হয়ে যায়। ফলে তখন সারা বিশ্বে তাইওয়ানের এ রকম প্রতিষ্ঠানের সংখ্যা ১২০-এ গিয়ে দাঁড়ায়। অফিসটি বন্ধ হয়ে যাবার পর থেকে বাংলাদেশ বিষয়ক সকল কিছু যৌথভাবে নিউ দিল্লিতে অবস্থিত তাইপেই ইকোনোমিক অ্যান্ড কালচারাল সেন্টার ইন ইন্ডিয়া এবং ব্যাংককে অবস্থিত তাইপেই ইকোনোমিক অ্যান্ড কালচারাল সেন্টার ইন থাইল্যান্ড দ্বারা নিয়ন্ত্রিত হয়।
অ্যাশফিল্ড গণধর্ষণ
বিচার
জুরি পুলকে ট্যানটিং রোধ করতে ২০০৫ সালের জুলাই পর্যন্ত সংবাদ মাধ্যমকে বিচারের বিষয়ে প্রতিবেদন করতে নিষেধ করা হয়েছিল।
তাইওয়ান–বাংলাদেশ সম্পর্ক
ভিসা নীতি
বাংলাদেশের ভিসা নীতি অনুযায়ী প্রজাতন্ত্রী চীনের পাসপোর্টধারী তাইওয়ানের নাগরিকদের আগমনী ভিসা (অন এরাইভাল ভিসা) দেওয়া হবে, তবে তাইওয়ানের ভিসা নীতি অনুযায়ী বাংলাদেশের নাগরিকদের নিউ দিল্লি বা ব্যাংকক থেকে ভিসা নিতে হবে।
অ্যাশফিল্ড গণধর্ষণ
বিচার
২০০৩ সালে, পাঁচ আসামিকেই ২০০২ সালের ২৮ জুলাই সংঘটিত "দলবদ্ধভাবে যৌন নিপীড়নের" জন্য দোষী সাব্যস্ত করা হয়। ২০০৪ সালের এপ্রিল মাসে ২৮ জুলাইয়ের হামলার ঘটনায় এই চার ভাইকে মোট ৭০ বছরের কারাদণ্ড দেওয়া হয়। রাম শ্রেষ্ঠ ২০০৪ সালের ১৫ এপ্রিলে শাস্তির এক সপ্তাহ আগে কারাগারেই ফাঁসি দিয়ে আত্মহত্যা করেছিলেন। ২০০৪ সালের শেষের দিকে তিন ভাই তাদের শাস্তির বিরুদ্ধে আপিল করে, কিন্তু ২০০৫ সালের নভেম্বর মাসে তাদের আপিল প্রত্যাখ্যান করা হয়।
তাইওয়ান–বাংলাদেশ সম্পর্ক
অর্থনৈতিক সম্পর্ক
তাইওয়ান বাংলাদেশে যে সমস্ত পণ্য রপ্তানি করে তার মধ্যে রয়েছে পেট্রোলিয়াম, স্টেইন স্টিল, সিন্থেটিক ফাইবার, ভিনাইল ক্লোরাইড, পলিঅ্যাসিটাল, ইপোক্সি, কাপড় এবং সেলাই করবার যন্ত্র ইত্যাদি। বাংলাদেশ থেকে তাইওয়ানে রপ্তানিকৃত পণ্যসমূহ হল কাঁকড়া, বাগদা চিংড়ি, তামা, কাপড় এবং জুতা। বাংলাদেশে প্রায় ৪০টিরও বেশি তাইওয়ানিজ কোম্পানি কর্মরত আছে। তারা কাপড় প্রক্রিয়াজাতকরণ, জুতা প্রক্রিয়াজাতকরণ, অ্যাকোয়াকালচার, আসবাবপত্র প্রক্রিয়াজাতকরণ ইত্যাদি ক্ষেত্রে কর্মরত আছেন। জুতা প্রক্রিয়াজাতকরণ কোম্পানির বেশিরভাগই চট্টগ্রামে কর্মরত আছে, বাকিরা ঢাকা জেলার আশেপাশের অঞ্চলে কর্মরত আছেন।
অ্যাশফিল্ড গণধর্ষণ
বিচার
২০০৫ সালের মার্চমাসে এমএসকে, এমএকে এবং এমএমকে-র ফেব্রুয়ারি ধর্ষণের বিচারে এমএসকে কে ভাইদের ২০০৩ সালের দোষী সাব্যস্ত হওয়ার বিষয়টি উন্মুক্ত আদালতে প্রকাশ করে, যা একটি সুষ্ঠু বিচার নিশ্চিত করার জন্য জুরির কাছ থেকে রাখা হয়েছিল। প্রসিকিউটর কেন ম্যাকে পরামর্শ দিয়েছিলেন যে এমএসকে-র বিস্ফোরণ বিচার বাতিল করার জন্য "গণনা" করা হয়েছে। এমএকে এবং এমএমকে-র জন্য বিচার বাতিল করা হয়, কিন্তু এমএসকে-র জন্য নয়।
তাইওয়ান–বাংলাদেশ সম্পর্ক
অর্থনৈতিক সম্পর্ক
বাংলাদেশের বৃহত্তম তাইওয়ানিজ বিনিয়োগকারী কোম্পানি হল রান জিং টেক্সটাইল কোম্পানি (潤興紡織), এবং দ্বিতীয় বৃহত্তম কোম্পানি হল পউ চেন কর্পোরেশন, যারা নাইক, এডিডাস এবং পুমার মত কোম্পানির জুতা তৈরি করে থাকে। চীনে বেতনবৃদ্ধির পর এবং ২০১৪ সালে ভিয়েতনামের চীনবিরোধী আন্দোলনের পর তাইওয়ানিজ কোম্পানি কম বেতন এবং স্থির পরিবেশের জন্য বাংলাদেশে চলে আসার সিদ্ধান্তগ্রহণ করে।
অ্যাশফিল্ড গণধর্ষণ
বিচার
এমএসকে প্রাথমিকভাবে প্রমাণ তৈরি করেছিলেন যে তিনি ১৪ বছরের এক কিশোরের সাথে "সম্মতিক্রমে" যৌন সম্পর্ক স্থাপন করেছিলেন, ২০০৫ সালের শেষের দিকে স্বীকার করার আগে যে তিনি মিথ্যা বলেছিলেন।
এমএসকে, পাশাপাশি তার ব্যারিস্টার, যুক্তি দিয়েছিলেন যে এমএসকে এর ক্রিয়াকলাপ অ্যালকোহল এবং সাংস্কৃতিক কন্ডিশনিং দ্বারা প্রভাবিত হয়েছিল। এমএসকে আদালতে তার শিকারের কাছে ক্ষমা প্রার্থনা করেন এবং বলেন যে তিনি বুঝতে পেরেছেন যে এখন তার কাজ ভুল ছিল কারণ তিনি "অস্ট্রেলীয় সংস্কৃতি" আরও ভালভাবে বুঝতে পেরেছিলেন। সংস্কৃতিকে অজুহাত হিসেবে ব্যবহার করে একজন ভুক্তভোগীর পিতা, যিনি মুসলিম ছিলেন, তাকে ঘৃণা করেন।
এপ্রিল ২০০৬ সালে, নিউ সাউথ ওয়েলস সুপ্রিম কোর্ট তিন ভাইয়ের সাজা বৃদ্ধি করে। বিচারপতি পিটার হিডেন এমএসকে-র সাজায় সর্বনিম্ন পাঁচ বছর এবং ফেব্রুয়ারি ও ১৪ জুলাই ধর্ষণের জন্য এমএকে-র কারাগারে ন্যূনতম দুই বছর অতিরিক্ত বছর যুক্ত করেছেন। তাদের ছোট ভাই এমএমকে কে ১২ মাসের কারাদণ্ড দেওয়া হয়, একই সাথে এবং কিশোর দের আটক করা হয়, একটি ধর্ষণের রাতে একটি অপ্রাপ্তবয়স্ক মেয়ের সাথে যৌন সম্পর্ক স্থাপনের জন্য এবং ২০০১ সালের নভেম্বরে একটি অশালীন আক্রমণের জন্য।
এক হামলার পর, এমআরকে অভিযোগ করেছে যে বিলাল স্কাফের নেতৃত্বে লেবানন-অস্ট্রেলিয়ান পুরুষদের একটি দল সিডনি গণধর্ষণের একটি ইঙ্গিত দিয়েছে।
পরে
২০০৭ সালের ৯ ফেব্রুয়ারি জানা যায় যে দুই জ্যেষ্ঠ ভাইকে গৌলবার্ন সংশোধনাগারে আরও আট জন বন্দীর একটি দল লাঞ্ছিত করেছে। একজনকে মাথায় গুরুতর আঘাত নিয়ে ক্যানবেরা হাসপাতালে নিয়ে যাওয়া হয়েছিল। হামলার অভিযোগে অভিযুক্ত হওয়ার জন্য ২০০৯ সালের মার্চ মাসে ভিডিওলিংকের মাধ্যমে সাত জন আসামি আদালতে হাজির হয়।
এমআরকে, যোগ্য ভাইদের মধ্যে প্রথম, এপ্রিল ২০১০ সালে স্টেট প্যারোল কর্তৃপক্ষ দ্বারা প্যারোল মঞ্জুর করা হয় এবং পরের মাসে মুক্তি পায়। ভুক্তভোগীরা অপরাধীদের পাকিস্তানে ফেরত পাঠানোর আহ্বান জানায়, কিন্তু আইন বিশেষজ্ঞরা মনে করেন যে ভাইদের অস্ট্রেলীয় নাগরিকত্ব প্রত্যাহার করা আইনসম্মত হবে।
২০১৮ সালের জুন মাসে এমএমকে প্যারোলে মুক্তি দেওয়া হয়, যার ফলে ভাইদের নাগরিকত্ব কেড়ে নেওয়া এবং নির্বাসিত করার জন্য আরেকটি প্রচারণা শুরু হয়। অভিবাসন মন্ত্রী পিটার ডাটন বলেছিলেন যে তিনি এটি করতে পছন্দ করতেন, কিন্তু তা সম্ভব ছিল না।
স্যাক্রামেন্টো
স্যাক্রামেন্টো (Sacramento, ) আমেরিকার অঙ্গরাজ্য ক্যালিফোর্নিয়ার রাজধানী। ২০১১ সালের অনুমিত জনসংখ্যা ৪,৭৭,৮৯২ জন।  এটি ক্যালিফোর্নিয়ার ষষ্ঠ এবং মার্কিন যুক্তরাষ্ট্রের ৩৫তম জনবহুল শহর।
ইয়াহিয়া জাবরান
ইয়াহিয়া জাবরান (يحيى جبران; জন্ম: ১৮ জুন, ১৯৯১) একজন মরক্কোর পেশাদার ফুটবলার। তিনি মরক্কোর ক্লাব ওয়াইদাদ এসি এবং মরক্কো জাতীয় দলের হয়ে মিডফিল্ডার হিসেবে খেলেন।
আন্তর্জাতিক ক্যারিয়ার
১০ নভেম্বর, ২০২২-এ, তাকে কাতার ২০২২ ফিফা বিশ্বকাপের মরক্কোর হয়ে প্রতিনিধিত্ব করার জন্য ২৬ সদস্যের দলে তাকে রাখা হয়েছিল।
ক্লাব
ওয়াইদাদ এসি
মরক্কো
রাণীগাঁও ইউনিয়ন
রাণীগাঁও ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
অবস্থান ও আয়তন
এই ইউনিয়নের আয়তন ৫৬.৭০ বর্গ কি.মি.। এখানকার প্রধান নদীর নাম করাঙ্গী নদী।
ইতিহাস
এই ইউনিয়নের ইতিহাস সম্পর্কে বিস্তারিত কিছু জানা যায় না, তবে ধারণা করা হয় ব্রিটিশ আমলে কিছু স্থানীয় অধিবাসী আশেপাশের জঙ্গল পরিষ্কার করে তুলনামূলক সমতল জায়গায় বসতির পত্তন করেন এবং আস্তে আস্তে এটি একটি বড় জনবসতি হিসেবে প্রতিষ্ঠিত হয়।
প্রশাসনিক বিন্যাস
৫ টি মৌজা নিয়ে গঠিত এই ইউনিয়টিতে গ্রামের সংখ্যা ৪৩ টিঃ
বর্তমান ইউনিয়ন পরিষদের সদস্যগণ শপথ গ্রহণ করে ২০২২ সালের জানুয়ারি মাসে।
জনসংখ্যা উপাত্ত
২০১১ সালের আদম শুমারি অনুযায়ী এই ইউনিয়নের লোক সংখ্যা ৪১২২৬ জন (প্রায়)।
শিক্ষা
এখানকার শিক্ষার হার ৫৩ %। এখানে মোট শিক্ষা প্রতিষ্ঠানের সংখ্যা নিম্নরূপ:
অর্থনীতি
প্রধান বাজারটি রাণীগাঁও ইউনিয়ন অফিসের পাশে অবস্থিত।
২০২১ ঘানা ক্রিকেট দলের রুয়ান্ডা সফর
ঘানা পুরুষ ক্রিকেট দল ২০২১ সালের আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচের একটি সিরিজ খেলার জন্য রুয়ান্ডা সফর করে, যে সিরিজের ম্যাচগুলো কিগালিতে অবস্থিত গাহাংগা আন্তর্জাতিক ক্রিকেট স্টেডিয়ামে অনুষ্ঠিত হয়। সিরিজটি ২০২১ আইসিসি পুরুষ টি২০ বিশ্বকাপের আফ্রিকা অঞ্চলের বাছাইপর্বের জন্য উভয় দলের প্রস্তুতি হিসেবে কাজ করে, যে টুর্নামেন্টটি ২০২১ সালের অক্টোবরে কিগালিতেই অনুষ্ঠিত হয়। এ সিরিজের ম্যাচগুলো ছিল রুয়ান্ডা দলের প্রথম আনুষ্ঠানিক পুরুষ টি২০ আন্তর্জাতিক ম্যাচ।
সিরিজের প্রথম ম্যাচে রুয়ান্ডা ১ উইকেটে জয়লাভ করে। একই দিনে দ্বিতীয় ম্যাচে ঘানা রুয়ান্ডাকে ২ উইকেটে হারিয়ে আন্তর্জাতিক ক্রিকেটে নিজেদের প্রথম জয় তুলে নেয়। তৃতীয় ম্যাচে রুয়ান্ডা ঘানাকে মাত্র ৭৯ রানে অলআউট করে ৫৭ রানে ম্যাচ জিতে নেয়। একই দিনে চতুর্থ ম্যাচে দ্বিতীয় ইনিংসে ৫ ওভার খেলা হওয়ার পর রুয়ান্ডা খেলা হতে নিজেদের সরিয়ে নেয়, যার ফলে নিয়মানুসারে ঘানা জয়ী হয়। এ ম্যাচের ফলাফলের কারণে সিরিজের পঞ্চম ম্যাচটি অঘোষিত ফাইনালে রূপ নেয়। শেষ ম্যাচে ঘানা রুয়ান্ডাকে ৭ উইকেটে হারিয়ে সিরিজ ৩-২ ব্যবধানে নিজেদের করে নেয়।
দলীয় সদস্য
এছাড়াও রুয়ান্ডা দলে ইগনাসে ন্তিরেনগানিয়া ও দামাসিন আবিজেরাকে রিজার্ভ খেলায়াড় হিসেবে রাখা হয়।
মশিউরনগর রেলওয়ে স্টেশন
মশিউরনগর রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার একটি রেলওয়ে স্টেশন।
ইতিহাস
ঢাকা স্টেট রেলওয়ে কম্পানি দ্বারা ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, সম্প্রসারণ করা হয়। এসময় এই লাইনের স্টেশন হিসেবে মশিউরনগর  রেলওয়ে স্টেশন তৈরি করা হয়।
পরিষেবা
মশিউরনগর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
কাঠমান্ডু বিশ্ববিদ্যালয়
কাঠমান্ডু বিশ্ববিদ্যালয় (কেইউ) (काठमाण्डौ विश्वविद्यालय) নেপালের সরকারী অনুদান প্রাপ্ত বিশ্ববিদ্যালয়গুলির মধ্যে একটি। এটা কাভ্রেপলাঞ্চোক জেলার ধুলিখেলে অবস্থিত এবং নেপালের তৃতীয় প্রাচীনতম বিশ্ববিদ্যালয়। বিশ্ববিদ্যালয়টি কাঠমান্ডু থেকে ৩০ কিলোমিটার পূর্বে অবস্থিত। এটি ১৯৯১ সালে "নেতৃত্বের জন্য গুণগত শিক্ষা" লক্ষ্য নিয়ে প্রতিষ্ঠিত হয়েছিল। কেইউ তার সাতটি স্কুল এবং ধুলিখেল, পাটান, ললিতপুর এবং ভক্তপুরে ক্যাম্পাস পরিচালনা করে। বিশ্ববিদ্যালয় বিভিন্ন ক্ষেত্রে অ-স্নাতক, স্নাতক এবং স্নাতকোত্তর কোর্স সরবরাহ করে।
ফুজি নদী
ফুজি নদী (富士川) হল একটি নদী যেটি ইয়ামানাশি এবং সিজ্যুকো প্রিফেকচার এ অবস্থিত।এটি জাপানের নদী।
ফুজি নদীর দৈঘ্য  এবং জলবিভাজিক ৩৯৯০ বগকিলোমিটার।এই নদী বিশ্বে বেশি পরিচিত নয়। এটি ফুজি শহরের কাছাকাছি অবস্থিত নদী।ফুজি নদী, মোগামি নদী আর কুমা নদী জাপানের তিন প্রখ্যাত ক্ষিপ্র প্রবাহের নদী।এই নদীটি আকাশি পর্বতমালার নাকোগিরি পর্বত থেকে উৎপত্তি হয়েছে।উত্তরপশ্চিমের ইয়ামানশি নদী কামানশি নদী হিসেবে পরিচিত এবং ফুয়ফুকি নদী ইচিকাওয়ামিসাতো শহরে মিলিত হয়েছে।সেখানে এর নাম পরির্বতন হয় ফুজি নদী হিসেবে।এরপরে এটি মাউন্ট ফুজির পাদদেশে প্রবাহিত হয় এবং ফুজি শহরের সুরুগা উপসাগরের মোহনায় মিলিত হয়।ফুজি নদীর তীরে ১১৮০ সালে ফুজিকাওয়া যুদ্ধ হয়।যেটি গেমপেই যুদ্ধের প্রথম দিকের গুরুত্বপূর্ণ যুদ্ধ।১৯২৭ সালে ফুজি নদীর জাপানের সেরা ১০০০ প্রাকৃতিক ভূচিত্রের অন্যতম হিসেবে স্বিকৃতি লাভ করে।এটি জাপানের সোয়া কালের সংস্কৃতি পরিচয় বহন করে।
দীর্ঘা ইউনিয়ন
দীর্ঘা বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।
আয়তন
দীর্ঘা ইউনিয়নের আয়তন ৬,৬৩৮ একর।
জনসংখ্যার উপাত্ত
২০১১ সালের আদমশুমারি অনুযায়ী দীর্ঘা ইউনিয়নের মোট জনসংখ্যা ১৬,৩৭৮ জন। এর মধ্যে পুরুষ ৭,৯৮১ জন এবং মহিলা ৮,৩৯৭ জন। মোট পরিবার ৪,১৬৬টি।
শিক্ষা
২০১১ সালের আদমশুমারি অনুযায়ী দীর্ঘা ইউনিয়নের সাক্ষরতার হার ৬৮.৫%।
মিস্টার নুডলস
মিস্টার নুডলস হল একটি কানাডীয় চটদলদি নুডলস পণ্যের মার্কার নাম, যা ১৯৭০-এর দশকে ভ্যাঙ্কুভারের অ্যান্ডারসন ওয়াটস লিমিটেড দ্বারা আমদানি করা এবং হুইঝো, চীনের অংশীদার বেলটেক ফুডস দ্বারা নির্মিত, মিস্টার নুডলস মার্কাটি ঐতিহ্যবাহী রামেনের আকারের প্যাকেজে বিক্রি হয়। মিস্টার নুডলস তাত্ক্ষণিক রামেন প্যাকে (একক, দ্বৈত বা বহু-প্যাক), তাত্ক্ষণিক রমেন কাপ বা তাত্ক্ষণিক রামেন বাটিতে বিক্রি হয়। এটি মুদি এবং সুবিধার দোকানে এবং কখনও কখনও ভেন্ডিং মেশিনে বিক্রি হয়।
গ্রাগ্স-পা-'ব্যুং-গ্নাস
গ্রাগ্স-পা-'ব্যুং-গ্নাস (১৪১৪- ১৪৪৫) তিব্বতের ফাগ-মো-গ্রু-পা রাজবংশের সপ্তম রাজা ছিলেন।
সিংহাসনারোহণ
গ্রাগ্স-পা-'ব্যুং-গ্নাস ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা সাংস-র্গ্যাস-র্গ্যাল-ম্ত্শানের পুত্র ছিলেন। সাংস-র্গ্যাস-র্গ্যাল-ম্ত্শান রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়। গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন।